stanford-oval/wikipedia huggingface dataset:
Operation Overdrive Power Rangerit
Tyzonn

Tyzonn, jota välillä kutsuttiin myös nimellä Ty, oli kotoisin toisesta aurinkokunnasta Mercuria-planeetalta. Hän oli aiemmin ollut jäsenenä pelastusryhmässä yhdessä tyttöystävänsä Vellan kanssa. Tyzonn oli lähettänyt pelastusryhmän kaivokseen pelastamaan kaivosmiehiä, jotka olivat joutuneet Fearcatien hyökkäyksen kohteeksi. Fearcatit kuitenkin tappoivat hänen entisen ryhmänsä sinne vain hauskuuttaakseen itseään. Sen jälkeen Tyzonn omisti elämänsä Fearcatien kiinni saamiselle.
Hän selvitti heidän olleen Maassa. Hänen etsintöihinsä tuli kuitenkin Moltorin takia tauko, koska hän muutti taistelun jälkeen Tyzonnin lohikäärmemäiseksi hirviöksi. Vaihtokauppana uskollisuudesta Moltor lupasi, että hän muuttaisi myöhemmin Tyzonnin takaisin normaaliksi. Taistelussa Mack huomasi, että Tyzonn ei ollut oikeasti vihollinen ja myöhemmin rangerit löysivät yhdessä Tyzonnin kanssa Toru-timantin. Sen jälkeen kahden Corona Auroran jalokiven voimat muuttivat hänet takaisin ihmiseksi. Kun Fearcatit hyökkäsivät uudestaan Fluriousin vahvistettua heitä gyroteknologiansa avulla, Tyzonn kieltäytyi aluksi liittymästä rangereihin pelättyään aiheuttavansa heidänkin kuolemansa. Ronny kuitenkin sai hänet vakuutettua siitä, että hänen aiemman ryhmän kuolemat eivät olleet hänen syytään. Sen jälkeen hän liittyi uuden ryhmänsä rinnalla taisteluun Fearcateja vastaan Mercury Rangerina.
Hänellä oli vaikeuksia sopeutua elämään Maapallolla. Hän sai Willin ärsyyntymään yritettyään olla liikaa hänen kaltaisensa. Hän halusi oppia lisää muista ryhmän jäsenistä, erityisesti Rosesta. Hän kasvatti myös kasveja vapaa-aikanaan.
Kauden lopussa Tyzonn palasi Norgin ansiosta yhteen Vellan kanssa, joka oli ollut vankina Fluriousin tyrmässä. Flurious oli käskenyt Chillereitään hankkiutumaan eroon Vellasta ja Norgista. Norg kuitenkin voitti ne taistelussa ja pakeni Vellan kanssa Hartfordien kartanoon, jossa Vella kohtasi jälleen rakastettunsa.
Merkurialaisena Tyzonnilla oli synnynnäinen taito muuttua elohopeaksi. Hänellä oli aseenaan Drive Detector. Hänellä oli zordeinaan kolme Rescue Runneria, jotka pystyivät yhdistymään Flash Point Megazordiksi.
Häntä näytteli Dwayne Cameron.
Aiheesta muualla

Power Rangers Operation Overdrive RangerCentralissa
Televisiosarjan Power Rangers hahmot merkitty niiden ensiesiintymisen mukaan
| --- | --- |
 :  Zordonin aikakausi:
I:  Jason Lee Scott • Trini Kwan • Billy Cranston • Kimberly Hart • Zack Taylor • Alpha 5 • Tommy Oliver
II:  Rocky DeSantos • Adam Park • Aisha Campbell
III-IV:  Katherine Hillard • Aquitarin Rangerit • Tanya Sloan • Trey of Triforia
V-VI:  Justin Stewart • Carlos Vallerte • Ashley Hammond • Cassie Chan • T. J. Johnson • Phantom Ranger • Andros • Zhane
 :  Zordonin jälkeiset kaudet:
VII-X:  Lost Galaxy Power Rangerit (Magna Defender • Karone) • Lightspeed Rescue Power Rangerit • Time Force Power Rangerit • Wild Force Power Rangerit
XI–XVII:  Ninja Storm Power Rangerit • Dino Thunder Power Rangerit • S.P.D. Power Rangerit (Anubis Cruger) • Mystic Force Power Rangerit (Clare • Leanbow) • Operation Overdrive Power Rangerit • Jungle Fury Power Rangerit • RPM Power Rangerit
XIX-XX:  Samurai Power Rangerit • Megaforce Power Rangerit
 :  Muut hahmot:
 :  Sivuhahmot • Bulk ja Skull
Patrick Wayne

| Patrick Wayne |
| --- | --- |
 Patrick Wayne (vas.) ja Perry López elokuvassa Lännen hurjapäät vuonna 1963.
Henkilötiedot
Koko nimi:  Patrick John Morrison
Syntynyt: 15. heinäkuuta 1939 (ikä 85) Los Angeles, Kalifornia
Ammatti:  näyttelijä
Puoliso:  Peggy Hunt (1965–1978) Misha Anderson (1999–)
Aiheesta muualla
IMDb 
Elonet
Patrick Wayne (s. 15. heinäkuuta 1939) on yhdysvaltalainen näyttelijä. Hän on näytellyt yli neljässäkymmenessä elokuvassa. Wayne esiintyi ensimmäisen kerran 11-vuotiaana isänsä John Waynen kanssa John Fordin ohjaamassa elokuvassa Rio Grande (1950). John Ford oli John Waynen läheinen ystävä ja Patrick Waynen kummisetä. Patrick Wayne näytteli vielä kahdeksassa muussa elokuvassa isänsä kanssa ja vielä seitsemässä muussa John Fordin elokuvassa. Elokuvien lisäksi Wayne on esiintynyt televisiosarjoissa, kuten Seikkailujen saari, Charlien enkelit, Lemmenlaiva ja Murhasta tuli totta.
Aiheesta muualla

Patrick Wayne imdb.com. Viitattu 23.10.2017. (englanniksi)
Pekka Huttunen (kansanedustaja, 1883–1933)

| Pekka Huttunen |
| --- | --- |

Kansanedustaja
 1.4.1919–4.9.1922  
Ryhmä/puolue:  SDP
Vaalipiiri:  Kuopion läntinen
Henkilötiedot
Syntynyt: 12. huhtikuuta 1883 Iisalmen mlk
Kuollut: 9. maaliskuuta 1933 (49 vuotta) Turku
Ammatti:  toimitusjohtaja
Petter (Pekka) Huttunen (12. huhtikuuta 1883 Iisalmen mlk – 9. maaliskuuta 1933 Turku) oli suomalainen toimitusjohtaja ja poliitikko, joka toimi SDP:n kansanedustajana vuosina 1919–1922.
Elämä

Iisalmen maalaiskunnan Salahmissa syntyneen Pekka Huttusen vanhemmat olivat Kiuruvedestä kotoisin olleet Salahmin ruukin työmies Aapeli Huttunen (1836-1901) ja Kaisa Saastamoinen (1841-1924). Viisiluokkaisen Iisalmen reaali- ja porvarikoulun käytyään Huttunen pakeni kutsuntalakkojen aikana asevelvollisuutta Yhdysvaltoihin, jossa hän työskenteli kauppa-apulaisena 1903–1907. Suomeen palattuaan Huttunen toimi Kiuruveden Työväen Osuuskaupan johtajana 1908–1910, Kerkonkosken Osuuskaupan johtajana 1910–1913, Iisalmen Työväen Osuuskaupan johtajana 1913–1924, Osuusliike Ahjon johtajana Hyvinkäällä 1924–1932 ja Osuusliike Tarmolan johtajana Turussa 1932–1933.
Huttunen valittiin kansanedustajaksi vuoden 1919 eduskuntavaaleissa. Hän oli myös Iisalmen kaupunginvaltuuston ja Hyvinkään kauppalanvaltuuston jäsen sekä Kulutusosuuskuntien Keskusliiton hallintoneuvoston varajäsen ja Osuustukkukaupan johtokunnan jäsen.
Huttunen ehti toimimaan Osuusliike Tarmolan johtajana vain muutaman kuukauden ennen vakavaa sairastumistaan syksyllä 1932. Hän kuoli 49-vuotiaana maaliskuussa 1933. Huttunen on haudattu Iisalmen kaupunkiseurakunnan hautausmaalle.
Perhe

Pekka Huttusen puoliso Siiri Maria Djerf (1887-1961), jonka kanssa hän avioitui vuonna 1909. Pariskunnalla oli yksi poika.
PADI

PADI (Professional Association of Diving Instructors) on kaikkialla maailmassa tunnettu amerikkalaisperäinen sukelluskoulutusjärjestelmä, jonka määrittelee kurssisisällöt ja standardit sukellusopetukselle sekä sukelluskouluttajien koulutukselle. PADI vastaa myös kaikkien opetusmateriaalien valmistamisesta koulutusohjelmiinsa. Vuonna 2006 PADI luokitti 924 270 sukeltajaa. PADI-koulutusjärjestelmää edustavat sukellusliikkeet ja sukelluskeskukset.
Muita Suomessa yleisiä koulutusjärjestelmiä ovat mm. SSI (Scuba Schools International), ranskalainen CMAS jota sukellusseurat yleisesti käyttävät ja tekniikkasukellukseenkin orientoitunut NAUI.
Tärkeimmät sukelluskortit PADI järjestelmässä

Open Water Diver, aloitteleva sukeltaja (maks. 18 m)
Advanced Open Water Diver, sukeltaja (maks. 30 m)
Rescue Diver, sukellusturvallisuus ja ensiapu
Master Scuba Diver, CMAS P3-tasoa vastaava koulutustaso
Divemaster
kouluttajat, useita kouluttajatasoja
Aiheesta muualla

http://www.padi.com/
Koulutusjärjestelmä PADI
Page (Arizona)

| Page |
| --- | --- |


 Page
 Koordinaatit: 36°54′51″N, 111°27′35″W 
Valtio:  Yhdysvallat
Osavaltio:   Arizona
Piirikunta:  Coconino
Hallinto:  
 – Pormestari:  Bill Diak
Pinta-ala:  
 – Kokonaispinta-ala:  43,07 km²
Korkeus:  1 255 m
Väkiluku (2018):  7 566
 – Väestötiheys:  175,67 as./km²
Aikavyöhyke:  UTC–8
Infobox OKVirheellinen NIMI-arvo: 
Page on kaupunki Coconinon piirikunnassa Arizonan osavaltiossa Yhdysvalloissa. Se sijaitsee Arizonan pohjoisosassa lähellä Glen Canyonin patoa, Lake Powell -tekojärveä ja Utahin rajaa. Pagen pinta-ala on 43,1 neliökilometriä ja väkiluku oli vuoden 2018 arvion mukaan 7 566.
Page perustettiin vuonna 1957 Glen Canyonin patotyömaan asuntoja varten. Nykyään kaupungin elinkeinoelämä perustuu turismiin ja voimalaitoksiin. Glen Canyonin vesivoimalan lisäksi lähistöllä on suuri hiilivoimala Navajo Generating Station.
Page ilmakuvassa
Pagen keskustaa
Pergase

Pergase (m.kreik. Περγασή) voi viitata seuraaviin paikkoihin antiikin Kreikassa:
Alempi Pergase, Erekhtheis-fyleen kuulunut Attikan demos
Ylempi Pergase, Erekhtheis-fyleen kuulunut Attikan demos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pergase”, voi hakea sivunnimihaulla, laajalla sivunnimihaulla tai tekstihaulla.
Parman kartusiaaniluostari

| Parman kartusiaaniluostari> La Chartreuse de Parme |
| --- | --- |
 Vuoden 1846 painoksen kansi.
Alkuperäisteos
Kirjailija:  Stendhal
Kieli:  ranska
Genre:  romaani
Julkaistu:  1839
Suomennos
Suomentaja:  Aimo Sakari
Kustantaja:  Otava
Julkaistu:  1971
Sivumäärä:  423
Löydä lisää kirjojaKirjallisuuden teemasivulta
Parman kartusiaaniluostari (ransk. La Chartreuse de Parme) on Stendhalin vuonna 1839 julkaistu romaani. Se sijoittuu pääosin Parman herttuakunnan hoviin, ja sen päähenkilö on nuori aristokraatti Fabrice del Dongo. Romaani kirjoitettiin lyhyessä ajassa, mikä näkyy osittain kerronnassa. Parman kartusiaaniluostarin maine kohosi kuitenkin nopeasti, ja sen ensimmäinen ihailija oli ranskalainen kirjailija Honoré de Balzac.
Juoni

Romaani sijoittuu pääosin Parman herttuakunnan hoviin 1800-luvun alkuosiin. Sen päähenkilö on nuori aristokraatti ja Napoleonin ihailija Fabrice del Dongo. Hän osallistuu Waterloon taisteluun ja palaa sitten Parmaan, missä liittyy kirkkoon maallisten etujen takia. Tarinan aikana Dongo tappaa kilpailijansa, siittää lapsen ja vetäytyy lopulta kartusiaaniluostariin, missä kuolee.
Kirjoittaminen

Parman kartusiaaniluostari kirjoitettiin hyvin lyhyessä ajassa. Stendhal ilmoitti 4. marraskuuta 1838, ettei häntä saisi häiritä missään olosuhteissa, ja aloitti romaanin sanelemisen. Käsikirjoitus valmistui seitsemässä viikossa, ja se oli valmis tapaninpäivänä. Kirja valmistui lyhyessä ajassa, mikä näkyy osittain sen eloisuutena mutta paikoin myös sen kerronnan epäyhtenäisyydessä.
Vaikka romaani kirjoitettiinkin lyhyessä ajassa, sen idea ehti pyöriä Stendhalin ajatuksissa jo pitkään. Esimerkiksi hänen Roomassa kirjoittamansa päiväkirjamerkintänsä ovat täynnä Italian renessanssiaatelisten monimutkaista historiaa. Lisäksi romaanin piirteissä on yhtäläisyyksiä Alessandro Farnesen (josta tuli myöhemmin paavi Paavali III) kronikasta, johon Stendhal tutustui Italian-matkojensa aikana.
Arvostus

Parman kartusiaaniluostaria pidettiin heti sen valmistumisen jälkeen mestariteoksena. Noin vuosi romaanin valmistumisen jälkeen kirjailija Honoré de Balzac ylisti sitä pitkässä arvostelussaan, jonka ansiosta romaani sai välittömästi mainetta. Myöhemmin sitä ovat kehuneet muun muassa kirjailijat Henry James ja André Gide. James kirjoitti The Nationissa vuonna 1874 julkaistussa artikkelissa, että Parman kartusiaaniluostari on parhaimpien romaanien joukossa. Gide puolestaan arvioi 1800-luvun vaihteessa, että se oli merkittävin ranskalainen romaani.
Aiheesta muualla

Parman kartusiaaniluostari Archive.orgissa (englanniksi)
Romaani Gutenberg-projektin sivuilla (englanniksi)
Paul Gustafsson (taiteilija)

Paul Gustafsson (s. 1979 Tampere) on suomalainen kuvataiteilija, joka työskentelee Nastolan Kaarisillassa. Gustafssonin tuotantoon kuuluu grafiikkaa, maalauksia, kuvanveistoa ja keramiikkaa. Hänet tunnetaan parhaiten eläinaiheisista väripuupiirroksistaan.
Opinnot

Paul Gustafsson osallistui Kaarisillan Taide- ja toimintakeskuksen järjestämään päivätoimintaan vuosina 1996–1999. Sen jälkeen hän opiskeli valmentavissa koulutuksissa sekä Kaarisillassa että Perttulan erityisammattikoulussa Hämeenlinnassa. Gustafsson kuuluu niiden kahdeksan opiskelijan joukkoon, jotka ensimmäisinä aloittivat Kaarisillan ja Koulutuskeskus Salpauksen yhteistyönä järjestämät erityisryhmille tarkoitetut ammatilliset taideopinnot Kaarisillassa syksyllä 2003. Paul Gustafsson valmistui opinnoistaan kuva-artesaaniksi keväällä 2006.
Taiteilijaura

Valmistuttuaan Gustafsson jäi työskentelemään Kaarisiltaan. Hän on tunnettu erityistaiteilija. Hänen teoksiaan ollut mukana lukuisissa yksityis- ja yhteisnäyttelyissä kotimaassa sekä ulkomailla muun muassa Euroopan parlamentissa Brysselissä, Gaia Museossa Tanskassa sekä Palazzo Zenobiossa Venetsiassa.
Paul Gustafsson valittiin Kettukin Vuoden taiteilijaksi vuonna 2007.
Aiheesta muualla

Keskiaho, Salla 2011: "Vielä paljon edessä on". Galleria Art Kaarisilta tekee pioneerityötä vallan ytimessä. Näkysyys ei ole itsestään selvää kehitysvammaisille taiteilijoille. Tukiviesti 2/2011
Haveri, Minna: Erityistä taidetta. Puolilehti nro1 2013.  (Arkistoitu – Internet Archive)
Palveluksessanne, Miss Daisy

| Palveluksessanne, Miss Daisy> Driving Miss Daisy |
| --- | --- |

Ohjaaja:  Bruce Beresford
Käsikirjoittaja:  Alfred Uhry
Tuottaja:   Lili Fini Zanuck  Richard D. Zanuck 
Säveltäjä:  Hans Zimmer
Kuvaaja:  Peter James
Leikkaaja:  Mark Warner
Tuotantosuunnittelija:  Bruno Rubeo
Pääosat:   Morgan Freeman  Jessica Tandy  Dan Aykroyd 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  1989
Kesto:  99 minuuttia
Alkuperäiskieli:  englanti
Budjetti:  7 500 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Palveluksessanne, Miss Daisy (Driving Miss Daisy) on Bruce Beresfordin ohjaama yhdysvaltalainen draamakomedia, joka voitti vuonna 1990 parhaan elokuvan Oscarin. Se perustuu Alfred Uhryn samannimiseen näytelmään. Elokuvan keskeisimmissä rooleissa ovat Morgan Freeman, Jessica Tandy ja Dan Aykroyd.
Elokuva kertoo vanhasta eteläyhdysvaltalaisesta juutalaisesta naisesta (Tandy) ja tämän autonkuljettajasta (Freeman) suhteesta usean vuoden ajalta. Tarina kerrotaan autonkuljettajan näkökulmasta.
Palveluksessanne, Miss Daisy voitti useita palkintoja. Oscar-gaalassa sille annettiin neljä palkintoa yhdeksästä ehdokkuudesta. Elokuva sai parhaan elokuvan, parhaan naispääosan, parhaan sovitetun käsikirjoituksen ja parhaan maskeerauksen Oscarin. Lisäksi elokuva voitti kolme Golden Globea mm. paras komedia- tai musikaalielokuva ja yhden Baftan.
Näyttelijät

| 0 | 1 | 2 |
| --- | --- | --- |
|  Morgan Freeman  | … |  Hoke Colburn   |
|  Jessica Tandy  | … |  Daisy Werthan   |
|  Dan Aykroyd  | … |  Boolie Werthan   |
|  Patti LuPone  | … |  Florine Werthan   |
|  Esther Rolle  | … |  Idella   |
|  Joann Havrilla  | … |  Miss McClatchey   |
|  William Hall Jr.  | … |  Oscar   |
Palkintoja > Oscarit

Paras elokuva
Paras naispääosa: Jessica Tandy
Paras sovitettu käsikirjoitus: Alfred Uhry
Paras maskeeraus: Manlio Rocchetti, Lynn Barber, Kevin Haney
Ehdokkaana:
Paras miespääosa: Morgan Freeman
Paras miessivuosa: Dan Aykroyd
Paras leikkaus: Mark Warner
Paras lavastus: Bruno Rubeo, Crispian Sallis
Paras puvustus: Elizabeth McBride
Palkintoja > BAFTAt

Paras naispääosa: Jessica Tandy
Ehdokkaana:
Paras elokuva
Paras ohjaus: Bruce Beresford
Paras sovitettu käsikirjoitus: Alfred Uhry
Palkintoja > Golden Globet

Paras komedia- tai musikaalielokuva
Paras miespääosa komediassa tai musikaalissa: Morgan Freeman
Paras naispääosa komediassa tai musikaalissa: Jessica Tandy
Myöhempi arvostus

The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.
Pergoússa

| --- | --- |
Sijainti:  36°35′13″N, 27°2′13″E, Nísyros Kos, Etelä-Egean saaret Kreikka
Saariryhmä:  Dodekanesia
Korkein kohta:  83  m 
Pinta-ala:  1,169 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Pergoússa (kreik. Περγούσσα; myös Pergoúsa, Περγούσα) on Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Nísyroksen saaren länsipuolella ja Pacheián saaren luoteispuolella. Saaren pinta-ala on 1,169 neliökilometriä ja se on asumaton (vuonna 2011). Hallinnollisesti Pergoússa kuuluu Nísyroksen kuntaan, Kosin alueyksikköön ja Etelä-Egean saarten alueeseen.
Pergine Valsugana

| Pergine Valsugana |
| --- | --- |

 vaakuna
 Pergine Valsugana
 Koordinaatit: 46°3′57.24″N, 11°14′20.40″E 
Valtio:   Italia
Alue:  Trentino-Etelä-Tiroli
Maakunta:  Trento
Pinta-ala:  
 – Kokonaispinta-ala:  54,33  km²
Korkeus:  482 (min 400 - max 2 001)  m
Väkiluku (2013):  20 700 
 – Väestötiheys:  381  as./km²
 
 Kunnan kotisivut 
Infobox OKVirheellinen NIMI-arvo: 
Pergine Valsugana on kunta Trenton maakunnassa Trentino-Etelä-Tirolin alueella Pohjois-Italiassa . Kaupungin keskiaikainen linna Castel Pergine toimii nykyään hotellina.
People (lehti)

| People |
| --- | --- |

Julkaisija:  Time Inc. / Meredith Corporation / IAC-Dotdash
ISSN:  2169-2157 ja 0093-7673 ISSN 0093-7673, 2169-2157 ja 0093-7673
Perustettu:  4. maaliskuuta 1974
Kotimaa:  Yhdysvallat
Kieli:  englanti
Aiheesta muualla
OCLC
Kotisivu
People on viikoittain ilmestyvä yhdysvaltalainen aikakauslehti, joka keskittyy julkkisten elämään.
Vuonna 2006 lehden levikki oli 3,73 miljoonaa ja tulot 1,5 miljardia.päivitettävä Tuona vuonna People nimettiin vuoden lehdeksi 2006.
Lehti julkaisee vuosittain erilaisia erikoislehtiä, esimerkiksi "50 kauneinta ihmisiä", "Parhaiten ja huonoiten pukeutuneet" ja "Seksikkäin elossa oleva mies".
Lehden perusti Time Inc. (sittemmin Time Warner), jonka Meredith Corporation osti marraskuussa 2017.
Syksyllä 2021 Meredith myi lehtensä IAC Inc.:n digitaalisen julkaisun divisioonalle Dotdash.
Aiheesta muualla

People.com
Paulo Sérgio

Paulo Sérgio
Paulo Sérgio Silvestre do Nascimento (s. 2. kesäkuuta 1969, São Paulo, Brasilia) on  brasilialainen jalkapalloilija. Hän voitti maailmanmestaruuden vuoden 1994 MM-kisoissa. Hän pelasi hyökkääjänä.
Paulo Sérgio aloitti uransa vuonna 1988 Corinthiansissa. Euroopan kentille hän siirtyi vuonna 1993, kun hän teki sopimuksen Bundesligan Bayer Leverkusenin kanssa. Vuosina 1997–1999 Paulo Sérgio pelasi AS Romassa Serie A:ssa ja vuosina 1999–2002 Bayern Münchenissä, jossa hän voitti Saksan mestaruuden vuosina 2000 ja 2001 sekä Mestareiden liigan vuonna 2001. Bayern Münchenistä Paulo Sérgio siirtyi Yhdistyneiden arabiemiirikuntien Al Wahdadiin ja lopetti uransa vuonna 2003 Esporte Clube Bahiassa Brasiliassa.
Brasilian maajoukkueessa Paulo Sérgio pelasi 13 maaottelua ja teki niissä kaksi maalia. MM-kilpailuissa 1994 hän pelasi kahdessa ottelussa.
Seurat

1988 Corinthians
1989-90 Grêmio Esportivo Novorizontino (lainassa)
1990-93 Corinthians
1993-97 Bayer Leverkusen
1997-99 AS Roma
1999-(heinäkuu)2002 Bayern München
(heinäkuu)2002-(marraskuu)2002 Al Wahdad
(maaliskuu)2003-(toukokuu)2003 EC Bahia
Saavutukset

Maailmanmestaruus 1994
Mestareiden liiga 2001
Campeonato Brasileiro 1990
Saksan mestaruus 2000, 2001
Campeonato Paulista 1988
Intercontinental Cup 2001
Saksan supercup 2000
Aiheesta muualla

Pelaajakortti sambafoot.comissa
Brasilian joukkue – Jalkapallon MM-kilpailut 1994
1 Taffarel |
2 Jorginho |
3 Rocha |
4 Ronaldão |
5 Silva |
6 Branco |
7 Bebeto |
8 Dunga |
9 Zinho |
10 Raí |
11 Romário |
12 Zetti |
13 Aldair |
14 Cafu |
15 Santos |
16 Leonardo |
17 Mazinho |
18 Paulo Sérgio |
19 Müller |
20 Ronaldo |
21 Viola |
22 Gilmar |
Valmentaja Parreira
Paul Anderson

Paul Anderson voi tarkoittaa seuraavia henkilöitä:
Paul Thomas Anderson (s. 1970), elokuvaohjaaja
Paul W. S. Anderson (s. 1965), elokuvaohjaaja
Paul Anderson (s. 1959), brittiläinen toimittaja
Paul Anderson (s. 1964), brittiläinen kirjailija
Paul Anderson, brittiläinen näyttelijä
Paul Anderson (1932–1994), painonnoston olympiavoittaja ja lukuisten Guinness World Records -voimakkuusennätysten haltija
Paul Anderson (s. 1988), englantilainen jalkapalloilija
Paul Lewis Anderson (1880–1956), yhdysvaltalainen kirjailija ja valokuvaaja
Paul Richard Anderson (s. 1934), brittiläinen purjehduksen olympiamitalisti.
Paul-Loup Chatin

Paul-Loup Chatin vuonna 2012
Paul-Loup Chatin (s. 19. lokakuuta, 1991 Dourdan, Ranska) on ranskalainen moottoriurheilija. Hän ajaa tällä hetkellä FIA World Endurance Championship -sarjassa Alpinella Hypercar -luokassa[lähde? ].
Ura

Chatin kilpaili karting-sarjoissa vuosina 2006–2009. Vuonna 2010 Chatin aloitti kilpauransa F4 Eurocup 1.6 -sarjassa sijoittuen sarjan neljänneksi. Vuonna 2011 Chatin siirtyi Eurocup Formula Renault -sarjaan saavuttaen yhden voiton ja kaksi palkintosijaa sijoittuen loppupisteissä yhdeksänneksi. Samana vuonna hän kilpaili Formula Renault Alps -sarjassa sijoittuen sarjan kolmanneksi. Vuonna 2012 Chatin jatkoi Eurocup -sarjassa sijoittuen sarjan kuudenneksi. Hän jatkoi myös Alps -sarjassa jossa hän sijoittui jälleen sarjan kolmanneksi.
Vuonna 2013 Chatin siirtyi European Le Mans Series -sarjaan voittaen LMPC-luokan mestaruuden. Samana vuonna hän kilpaili Ranskan ja Italian Porsche Carrera Cup -sarjoissa joissa hän sijoittui molempien sarjojen loppupisteissä yhdeksänneksi. Vuonna 2014 Chatin jatkoi European Le Mans -sarjassa voittaen pääluokan (LMP2) mestaruuden. Samana vuonna hän debytoi Le Mansin 24 tunnin ajossa sijoittuen kolmanneksi omassa luokassaan. Vuonna 2015 Chatin kilpaili FIA World Endurance Championship -sarjassa LMP2-luokassa sijoittuen sarjan neljänneksi.
Vuonna 2019 Chatin voitti urallaan toisen kerran European Le Mans Series -sarjan mestaruuden IDEC Sport -tiimissä. Vuonna 2023 Chatin ajoi Yhdysvalloissa IMSA SportsCar Championship -sarjaa voittaen LMP2-luokan mestaruuden. Hän ajoi kaudella 2023-24 Asian Le Mans Series -sarjassa sijoittuen yhdeksänneksi.[lähde? ]
Paweł Jaroszewicz

| Paweł Jaroszewicz |
| --- | --- |
 Paul Jaroszewicz, 2008
Henkilötiedot
Syntynyt: 20. syyskuuta 1985 (ikä 39)
Ammatti:  rumpali
Muusikko
Taiteilijanimi:  Paul, Virus
Tyylilajit:  death metal, tekninen death metal, heavy metal
Soittimet:  rummut
Yhtyeet:  Interior (2002-2008) Soul Snatcher (2004-) Crionics (2007; 2008-) Hell-Born (2006-) Rootwater (2008) Vader (2008-) Sinful (2009, sessio) Deathbringer (2009-, sessio)
  [ Muokkaa Wikidatassa ] [ ohje ]  
Paweł Jaroszewicz (s. 20. syyskuuta 1985) on puolalainen rumpali.
Jaroszewicz soittaa useammassa yhtyeessä, joista tunnetuin lienee Vader, johon hän liittyi vuonna 2008.
Diskografia

Interior – Promo Only (2005,  demo, omakustanne)
Soul Snatcher – Pylons of Dispersion (2007,  Redrum666 Records)
Hell-Born – Darkness (2008,  Witching Hour Productions)
Rootwater – Visionism (2009,  Mystic Production)
Vader – Necropolis (2009,  Nuclear Blast Records)
Sinful – XIII Апостол (2010,  MSR Productions)
Crionics – N.O.I.R. (2010,  MSR Productions)
Vader – Welcome to the Morbid Reich (2011,  Nuclear Blast)
Antigama - Stop the Chaos (2012,  EP, Selfmadegod Records)